CELEX: 32016R1058
Language: hu
Date: 2016-06-29 00:00:00
Title: A Bizottság (EU) 2016/1058 végrehajtási rendelete (2016. június 29.) a sovány tejpor állami intervenció keretében történő felvásárlására vonatkozóan az (EU) 2016/826 végrehajtási rendelettel megnyitott pályázati eljárás lezárásáról

30.6.2016   
            
            
               HU
            
            
               Az Európai Unió Hivatalos Lapja
            
            
               L 173/57
            
         A BIZOTTSÁG (EU) 2016/1058 VÉGREHAJTÁSI RENDELETE
   (2016. június 29.)
   a sovány tejpor állami intervenció keretében történő felvásárlására vonatkozóan az (EU) 2016/826 végrehajtási rendelettel megnyitott pályázati eljárás lezárásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (1) és különösen annak 3. cikke (6) bekezdésére,
   mivel:
   
               (1)
            
            
               Az 1370/2013/EU végrehajtási rendelet 3. cikke (1) bekezdésének c) pontjában a sovány tejpor állami intervenció keretében, rögzített áron történő felvásárlására vonatkozóan meghatározott 218 000 tonnás mennyiségi korlátozás túllépésére válaszul az (EU) 2016/826 bizottsági végrehajtási rendelet (2) sovány tejpor felvásárlására irányuló pályázati eljárást nyitott meg.
            
         
               (2)
            
            
               Az 1370/2013/EU rendelet 3. cikke (1) bekezdésének az (EU) 2016/1042 tanácsi rendelettel (3) beillesztett második albekezdése 2016. június 30-tól kezdődően felemelte a 2016. év tekintetében a sovány tejpor rögzített áron való felvásárlására vonatkozó mennyiségi korlátozások értékét.
            
         
               (3)
            
            
               Ezért helyénvaló lezárni az (EU) 2016/826 végrehajtási rendelettel megnyitott pályázati eljárást, valamint újraindítani és a mennyiségi korlátozás megemelt értékének eléréséig folytatni a sovány tejpor állami intervenció keretében, rögzített áron történő felvásárlását.
            
         
               (4)
            
            
               Tekintve, hogy az intervenciós hivataloknak e rendelet kihirdetését követően rövid időn belül értesíteniük kell az ajánlattevőket a pályázati eljárás lezárásáról, indokolt előírni, hogy e rendelet az Európai Unió Hivatalos Lapjában való kihirdetése napján lépjen hatályba,
            
         ELFOGADTA EZT A RENDELETET:
   1. cikk
   A pályázati eljárás lezárása
   A Bizottság ezennel lezárja az (EU) 2016/826 végrehajtási rendelettel megnyitott pályázati eljárást.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 29-én.
      
         
            a Bizottság részéről,
         
         
            az elnök nevében,
         
         Jerzy PLEWA
         
            mezőgazdasági és vidékfejlesztési főigazgató
         
      
   
   
      (1)  HL L 346., 2013.12.20., 12. o.
   
   
      (2)  A Bizottság 2016. május 25-i (EU) 2016/826 végrehajtási rendelete a sovány tejpor rögzített áron való intervenciós felvásárlásának a 2016. szeptember 30-ig tartó intervenciós időszak tekintetében történő lezárásáról és a felvásárlásra vonatkozó pályázati eljárás megnyitásáról (HL L 137., 2016.5.26., 19. o.).
   
      (3)  A Tanács 2016. június 24-i (EU) 2016/1042 rendelete a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor rögzített áron való felvásárlására alkalmazandó mennyiségi korlátozások tekintetében történő módosításáról (HL L 170., 2016.6.29., 1. o.).